Ehdotus NEUVOSTON PÄÄTÖS ETA:n sekakomiteassa vahvistettavasta Euroopan unionin kannasta ETA-sopimuksen liitteen XXI muuttamiseen /* COM/2013/091 final - 2013/0054 (NLE) */





PERUSTELUT 1. EHDOTUKSEN TAUSTA Jotta sisämarkkinoiden edellyttämä oikeusvarmuus ja yhdenmukaisuus voitaisiin varmistaa, ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen. 2. KUULEMISTEN JA VAIKUTUSTENARVIOINTIEN TULOKSET ETA:n sekakomitean päätösluonnoksella (joka on ehdotetun neuvoston päätöksen liitteenä) on tarkoitus muuttaa ETA-sopimuksen liitettä XXI (Tilastot) sisällyttämällä siihen maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista annetun Euroopan parlamentin ja neuvoston asetuksen (EY) N:o 184/2005 muuttamisesta tietovaatimusten ja määritelmien päivittämisen osalta 22 päivänä kesäkuuta 2012 annettu komission asetus (EU) N:o 555/2012. ETA:n sekakomitean päätösluonnoksessa säädetään Norjalle ja Islannille myönnetyistä poikkeuksista, jotka koskevat maksutasetietojen raportointia kuukausittain Eurostatille Euroopan parlamentin ja neuvoston asetuksen (EY) N:o 184/2005 muuttamisesta 22 päivänä kesäkuuta 2012 annetun komission asetuksen (EU) N:o 555/2012 liitteenä olevassa liitteessä I olevassa taulukossa 1 edellytetyllä tavalla, sillä näitä tietoja ei joko tuoteta niin usein tai niiden hankkiminen edellyttäisi tiedonkeruujärjestelmän täydellistä uudelleenorganisointia. Liechtenstein puolestaan on jätetty tämän asetuksen soveltamisalan ulkopuolelle ETA-sopimuksen liitteessä XXI olevan 19s kohdan perusteella. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. Komissio toimittaa ETA:n sekakomitean päätösluonnoksen neuvoston hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian. 2013/0054 (NLE) Ehdotus NEUVOSTON PÄÄTÖS ETA:n sekakomiteassa vahvistettavasta Euroopan unionin kannasta ETA-sopimuksen liitteen XXI muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan yhdessä sen 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[1] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Euroopan talousalueesta tehty sopimus[2], jäljempänä ’ETA-sopimus’, tuli voimaan 1 päivänä tammikuuta 1994. (2) ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä XXI. (3) ETA-sopimuksen liite XXI sisältää tilastoja koskevia erityisiä määräyksiä ja järjestelyjä. (4) Maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista annetun Euroopan parlamentin ja neuvoston asetuksen (EY) N:o 184/2005 muuttamisesta tietovaatimusten ja määritelmien päivittämisen osalta 22 päivänä kesäkuuta 2012 annettu komission asetus (EY) N:o 555/2012[3] olisi otettava osaksi ETA-sopimusta tietyin Norjaa, Islantia ja Liechtensteinia koskevin mukautuksin. (5) Sen vuoksi ETA-sopimuksen liitettä XXI olisi muutettava. (6) ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa esitettävän Euroopan unionin kannan ETA-sopimuksen liitteen XXI ehdotettuun muuttamiseen olisi perustuttava tähän päätökseen liitettyyn luonnokseen ETA:n sekakomitean päätökseksi. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITE Luonnos ETA:N SEKAKOMITEAN PÄÄTÖS N:o […], annettu […], ETA-sopimuksen liitteen XXI (Tilastot) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan, sekä katsoo seuraavaa: (1) maksutasetta, kansainvälistä palvelukauppaa ja suoria ulkomaisia sijoituksia koskevista yhteisön tilastoista annetun Euroopan parlamentin ja neuvoston asetuksen (EY) N:o 184/2005 muuttamisesta tietovaatimusten ja määritelmien päivittämisen osalta 22 päivänä kesäkuuta 2012 annettu komission asetus (EY) N:o 555/2012[§] olisi otettava osaksi ETA-sopimusta. (2) Sen vuoksi ETA-sopimuksen liitettä XXI olisi muutettava, ON HYVÄKSYNYT TÄMÄN PÄÄTÖKSEN: 1 artikla Muutetaan ETA-sopimuksen liitteessä XXI oleva 19s kohta (Euroopan parlamentin ja neuvoston asetus (EY) N:o 184/2005) seuraavasti: 1. lisätään luetelmakohta seuraavasti: ”- 32012 R 0555: komission asetus (EU) N:o 555/2012, annettu 22 päivänä kesäkuuta 2012 (EUVL L 166, 27.6.2012, s. 22).” 2. Korvataan mukautuksen teksti seuraavasti: ”(a) Liitteessä I olevassa taulukossa 1 olevia 1 ja 2 kohtia ei sovelleta Norjaan. (b) Liitteessä I olevaa taulukkoa 1 ei sovelleta Islantiin ennen toukokuuta 2017. (c) Tätä asetusta ei sovelleta Liechtensteiniin.” 2 artikla Asetuksen (EU) N:o 555/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan […], jos kaikki ETA-sopimuksen 103 artiklan 1 kohdan mukaiset ilmoitukset on tehty*. 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EYVL L 305, 30.11.1994, s. 6. [2] EYVL L 1, 3.1.1994, s. 3. [3] EUVL L 166, 27.6.2012, s. 22. [§] EUVL L 166, 27.6.2012, s. 22. * [Valtiosäännön asettamista vaatimuksista on ilmoitettu.] [Valtiosäännön asettamista vaatimuksista ei ole ilmoitettu.]